Държавен вестник, бр. 10, 2000 г., стр. 1

Петък, 4 февруари 2000 г.
София
Цена 0,55 лв. (550 лв.)
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 10
БРОЙ
НАРОДНО СЪБРАНИЕ
УКАЗ № 19
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за защита от вредното въздействие на химич-
ните вещества, препарати и продукти, приет от
ХХХVIII Народно събрание на 20 януари 2000 г.
Издаден в София на 31 януари 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за защита от вредното въздействие на химич-
ните вещества, препарати и продукти
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда условията и реда
за производство, търговия, внос, износ, съхра-
нение, превозване и използване на химични ве-
щества, препарати и продукти, държавния кон-
трол върху тях, както и правата и задълженията
на физическите и юридическите лица, които ги
произвеждат, съхраняват, превозват и търгуват
с тях, с цел защита на здравето и живота на
хората и опазване на околната среда от вредно-
то въздействие на опасните химични вещества,
препарати и продукти.
(2) Законът се прилага и за опасните химич-
ни вещества, препарати и продукти, разполо-
жени на територията на Република България в
свободни зони.
Чл. 2. Опасни химични вещества, препара-
ти и продукти са химичните вещества, препара-
ти и продукти, които се класифицират в една от
следните категории:
1. експлозивни;
2. оксидиращи;
3. изключително запалими;
4. силно запалими;
5. запалими;
6. силно токсични;
7. токсични;
8. вредни;
9. корозивнодействащи;
10. дразнещи;
11. сенсибилизиращи;
12. канцерогенни;
13. токсични за репродукцията;
14. мутагенни;
15. опасни за околната среда.
Чл. 3. Законът не се прилага за вещества,
препарати и продукти, производството, търго-
вията, вносът, износът, съхранението, превоз-
ването и използването на които подлежат на
уредба в специални закони, като:
1. лекарствата, препаратите и продуктите,
предназначени за хуманната и ветеринарната
медицина;
2. козметичните продукти;
3. храните и добавките в храни, предназна-
чени за хора и животни;
4. радиоактивните вещества и отпадъци и
ядрените материали;
5.  продуктите, получени чрез биотехнологии;
6. отпадъците и отпадните води;
7. транзитно превозваните през територия-
та на Република България химични вещества,
препарати и продукти, които не се обработват
или преработват на територията на страната.
Чл. 4. Забранява се рекламирането на химич-
ни вещества, препарати и продукти, класифи-
цирани като опасни, без да е посочена в рекла-
мата тяхната категория съгласно чл. 2.
Г л а в а  в т о р а
КЛАСИФИЦИРАНЕ, ОПАКОВАНЕ И ЕТИ-
КЕТИРАНЕ НА ОПАСНИТЕ ХИМИЧНИ ВЕ-
ЩЕСТВА, ПРЕПАРАТИ И ПРОДУКТИ
Чл. 5. (1) Всеки производител или вносител
на опасно химично вещество, препарат или
продукт е длъжен да осигури неговото класи-
фициране според категориите, посочени в чл. 2,
опаковане и етикетиране.
(2) Редът и начинът на класифициране, опа-
коване и етикетиране на съществуващите и
новите химични вещества и препаратите и про-
дуктите, които ги съдържат, се определят с
наредба на Министерския съвет.
Чл. 6. Опасните химични вещества, препара-
ти и продукти се пускат на пазара само ако опа-
ковките им отговарят на следните изисквания:
1. опаковката трябва да бъде конструирана
по начин, който да не позволява разпиляване
или разливане на съдържанието є;